
ΤΕΥΧΟΣ ΔΕΥΤΕΡΟ 


Αρ 


. Φύλλου 5573 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού του εντατικού Προ¬ 
γράμματος Μεταπτυχιακών Σπουδών της Νομι¬ 
κής Σχολής του Εθνικού και Καποδιστριακού Πα¬ 
νεπιστημίου Αθηνών με τίτλο «Δημόσιο Δίκαιο» 
(ΡυάΙίε Εθνν). 

2 Ένταξη μέλους Ε.Τ.Ε.Π. σε αντίστοιχη θέση της 
κατηγορίας Ε.ΔΙ.Π. του Τμήματος Πολιτικών Μη¬ 
χανικών Τ.Ε. και Μηχανικών Τοπογραφίας και 
Γεωπληροφορικής Τ.Ε. του Τ.Ε.Ι. Κεντρικής Μακε¬ 
δονίας. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην 1938/1-8-2018 πρά¬ 
ξη του Πρύτανη του Τεχνολογικού Εκπαιδευτικού 
Ιδρύματος Ανατολικής Μακεδονίας και Θράκης, 
που δημοσιεύθηκε στο ΦΕΚ 4020/17.09.2018/τ.Β'. 


ΑΠΟΦΑΣΕΙΣ 

Αριθμ. απόφ. 1095/21 -11-2018 (1) 

Έγκριση του Κανονισμού του εντατικού Προ¬ 
γράμματος Μεταπτυχιακών Σπουδών της Νομι¬ 
κής Σχολής του Εθνικού και Καποδιστριακού Πα¬ 
νεπιστημίου Αθηνών με τίτλο «Δημόσιο Δίκαιο» 
(ΡιιΜϊο ί3νν). 

Η ΣΥΓΚΛΗΤΟΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις.» (ΦΕΚ 114/Α74-8-2017) και 
ιδίως το κεφάλαιο ΣΤ'«Δεύτερος καιΤρίτος Κύκλος Σπου¬ 
δών» και τα άρθρα 30,31,32,33,34,35,36,37,44,45,85. 

2. Τις παραγράφους 6, 7 και 8 του άρθρου 19 και την 
παρ. 3α του άρθρου 42 του ν. 4521/2018 «Ίδρυση Πα¬ 
νεπιστημίου Δυτικής Αττικής και άλλες διατάξεις» (ΦΕΚ 
38/Α702.03.2018). 

3. Τις παραγράφους 1 και 5 του άρθρου 101 του 
ν. 4547/18 (ΦΕΚ ΑΊ 02). 


4. Την 163204/Ζ1 /29-9-2017 Εγκύκλιο του Υπουργείου 
Παιδείας, Έρευνας και Θρησκευμάτων. 

5. Την 216772/Ζ1/8-12-2017 υπουργική απόφαση 
(ΦΕΚ 4334/12-12-2017, τ. Β') με τίτλο «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροποποι¬ 
ήθηκαν και ισχύουν. 

8. Την Φ5/89656/Β3/13-8-2007 υπουργική απόφαση 
«Εφαρμογή του Συστήματος Μεταφοράς και Συσσώρευ¬ 
σης Πιστωτικών Μονάδων» (ΦΕΚ ΒΊ466). 

9. Τις διατάξεις του ν. 3374/2005 (ΦΕΚ 189/Α72.8.2005) 
και ιδίως τα άρθρα 14 και 15 «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων-Παράρτημα διπλώ¬ 
ματος» όπως τροποποιήθηκε και ισχύει. 

10. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

11 .Τοπ.δ. 85/31-5-2013 (ΦΕΚ 124/Α73-6-2013),«Ίδρυ¬ 
ση, μετονομασία, ανασυγκρότηση Σχολών και ίδρυση 
Τμήματος στο Εθνικό και Καποδιστριακό Πανεπιστήμιο 
Αθηνών». 

12. Το απόσπασμα πρακτικών της Συνέλευσης της 
Νομικής Σχολής (συνεδρίαση 18.4.2018). 

13. Το απόσπασμα πρακτικών της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 30.4.2018). 

14. Το απόσπασμα πρακτικών της Συγκλήτου του 
Εθνικού και Καποδιστριακού Πανεπιστημίου Αθηνών 
(συνεδρία 14-5-2018) 

15. Το αριθμ. 3127/4.12.2013 έγγραφο της ΑΔΙΠ, από 
το οποίο προκύπτει ότι έχει ολοκληρωθεί η εξωτερική 
αξιολόγηση της Νομικής Σχολής του Εθνικού και Καπο- 
διστριακού Πανεπιστημίου Αθηνών 

16. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την έγκριση του Κανονισμού του εντατικού Προγράμ¬ 
ματος Μεταπτυχιακών Σπουδών της Νομικής Σχολής του 
Εθνικού και Καποδιστριακού Πανεπιστημίου Αθηνών 
με τίτλο «Δημόσιο Δίκαιο» ΡυόΙίς Ε3νν) ως ακολούθως: 

Άρθρο 1 

Αντικείμενο και σκοπός 

Το Πρόγραμμα Μεταπτυχιακών Σπουδών (Π.Μ.Σ.) της 
Νομικής Σχολής αποσκοπεί στην εμβάθυνση και την 
προαγωγή της γνώσης και στην προώθηση της έρευ¬ 
νας στο γνωστικό αντικείμενο του Δημοσίου Δικαίου 
και, ειδικότερα, σε γενικά ζητήματα Δημοσίου Δικαίου 
(Συνταγματικό Δίκαιο, Συνταγματικά Δικαιώματα, Διοι¬ 
κητικό Δίκαιο, Διοικητικό Δικονομικό Δίκαιο), καθώς και 
στο Εκκλησιαστικό Δίκαιο με συνεκτίμηση των αναγκών 
ανάπτυξης της χώρας. Ειδικότερα η εκπόνηση διπλω¬ 
ματικής εργασίας αποβλέπει στην παραγωγή επιστη¬ 
μονικής έρευνας υψηλού επιπέδου και στη δημιουργία 
επιστημόνων ικανών να συμβάλουν στην πρόοδο της 
επιστήμης και της διδασκαλίας. 

Άρθρο 2 

Μεταπτυχιακό Πρόγραμμα - Ειδικεύσεις - 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπου¬ 
δών (ΔΜΣ) στις παρακάτω επιμέρους επιστημονικές 
ειδικεύσεις: 

α) Δημόσιο Δίκαιο (ΡυόΙίς Εθνν) 

β) Εκκλησιαστικό Δίκαιο (ΕςςΙθ5ΐ35ΐίς3ΐ Ι3νν) 

Άρθρο 3 

Συντονιστική Επιτροπή του ΠΜΣ 

1. Η Συνέλευση ορίζει Συντονιστική Επιτροπή (Σ.Ε.) του 
Π.Μ.Σ., με διετή θητεία. Η Σ.Ε. απαρτίζεται από πέντε (5) 
μέλη Δ.Ε.Π. της Σχολής οι οποίοι έχουν αναλάβει μετα¬ 
πτυχιακό έργο. Στη Σ.Ε. προεδρεύει ο Διευθυντής του 
Π.Μ.Σ. ή, εν απουσία αυτού, ο αναπληρωτής Διευθυντής. 
Η θητεία του Διευθυντή μπορεί να ανανεωθεί μία φορά. 

2. Η Σ.Ε. παρακολουθεί την εύρυθμη λειτουργία του 
Προγράμματος, συντονίζει τις επιμέρους ειδικεύσεις 
του Π.Μ.Σ. και διατυπώνει γνώμη επί των θεμάτων που 
εισηγείται ο Διευθυντής του Π.Μ.Σ. 

3. Η Συντονιστική Επιτροπή, με εξουσιοδότηση της 
Συνέλευσης του Τμήματος, θα αποφασίζει ως προς την 
οικονομική διαχείριση και ειδικότερα ως προς την έγκρι¬ 
ση των δαπανών του προγράμματος και θα πιστοποιεί 
τη σχέση εκπαιδευτικών αναγκών του συγκεκριμένου 
προγράμματος με τις εκάστοτε αιτούμενες δαπάνες. 

4.0 Διευθυντής του Π.Μ.Σ. μεριμνά για το συντονισμό 
των Π.Μ.Σ. και την ομοιόμορφη τήρηση του Κανονισμού. 

Άρθρο 4 

Διάρθρωση και διάρκεια του ΠΜΣ 

1. Η χρονική διάρκεια για την απονομή του Διπλώμα¬ 
τος Μεταπτυχιακών Σπουδών (ΔΜΣ) του Προγράμματος 
ορίζεται σε ένα (1) ακαδημαϊκό έτος, χωρίς να προβλέ- 
πονται φοιτητικές διακοπές [παρ. 2, αριθμ. 1, υπουργική 
απόφαση Φ5/89656/Β3/13-8-2007 (ΦΕΚ ΒΊ 466)]. 

2. Για την απόκτηση Δ.Μ.Σ. απαιτείται η επιτυχής 
ολοκλήρωση δύο εξαμήνων υποχρεωτικής φοίτησης 


ενός κύκλου συστηματικών εξειδικευμένων σπουδών 
με παράλληλη ερευνητική εργασία και η συγγραφή με¬ 
ταπτυχιακής διπλωματικής εργασίας. Το κάθε μάθημα 
μπορεί να διδάσκεται κατά ενότητες. Στα δύο εξάμηνα, 
διδάσκονται συνολικώς έξι (6) μαθήματα, εκ των οποίων 
τα τέσσερα (4) ορίζονται ως υποχρεωτικά για την από¬ 
κτηση του Δ.Μ.Σ., ενώ δύο (2) είναι μαθήματα επιλογής, 
τα οποία ο υποψήφιος επιλέγει από τον προτεινόμενο 
για κάθε ειδίκευση κατάλογο μαθημάτων. Στον ανωτέρω 
κατάλογο επιλεγόμενων μαθημάτων δύνανται να περι¬ 
λαμβάνονται υποχρεωτικά ή επιλεγόμενα μαθήματα από 
τα προσφερόμενα σε άλλες ειδικεύσεις του προγράμμα¬ 
τος ή σε άλλα Π.Μ.Σ. της Σχολής. 

3. Τα υποχρεωτικά μαθήματα και τα μαθήματα επιλο¬ 
γής που διδάσκονται στο ΠΜΣ ορίζονται, ανά ειδίκευση, 
στο άρθρο 10 παρ. 1 του παρόντος Κανονισμού. Με πρό¬ 
ταση της Συνέλευσης και έγκριση της Συγκλήτου, ύστερα 
από εισήγηση της Συντονιστικής Επιτροπής του άρθρου 
3, δύνανται να προστίθενται νέα μαθήματα στις επιστη¬ 
μονικές ειδικεύσεις, να τροποποιούνται υφιστάμενα ή να 
ανακατανέμονται μεταξύ των εξαμήνων. Η διδασκαλία 
των μαθημάτων ανά ειδίκευση μπορεί να γίνεται στην 
ελληνική ή/και στην αγγλική γλώσσα, ύστερα από πρό¬ 
ταση της ΣΕ και έγκριση της Συνέλευσης. 

4.0 αριθμός των φοιτητών που εγγράφονται σε κάθε 
μάθημα (υποχρεωτικό ή επιλογής) δεν μπορεί να υπερ¬ 
βαίνει τους τριάντα πέντε (35), ούτε να υπολείπεται των 
πέντε (5). Σε περίπτωση αποκλίσεων εκτός των ως άνω 
ορίων, η διεξαγωγή της διδασκαλίας και ο τρόπος αυτής 
εναπόκεινται στη διακριτική ευχέρεια του διδάσκοντος. 
Αν ο αριθμός των δηλούντων υπερβαίνει τους τριάντα 
πέντε, προτιμώνται οι φοιτητές του οικείου Π.Μ.Σ. και 
ακολούθως προτιμώνται οι φοιτητές των Προγραμμάτων 
της Σχολής. 

5.Τα μαθήματα του Π.Μ.Σ. αρχίζουν την 1 η Οκτωβρί¬ 
ου και λήγουν το πρώτο δεκαπενθήμερο του Ιουνίου. 
Οι εξετάσεις διενεργούνται Φεβρουάριο και Ιούνιο, για 
το πρώτο και το δεύτερο εξάμηνο αντιστοίχως, ενώ οι 
τυχόν επαναληπτικές εξετάσεις εντός του Σεπτεμβρίου. 
Η διπλωματική εργασία πρέπει να έχει κατατεθεί το αρ¬ 
γότερο έως την 30η Σεπτεμβρίου του έτους στο οποίο 
διδάσκεται το δεύτερο εξάμηνο σπουδών. 

Άρθρο 5 

Προϋποθέσεις εισαγωγής 

και κριτήρια επιλογής υποψηφίων 

1. Στο Π.Μ.Σ. για κτήση Δ.Μ.Σ. γίνονται δεκτοί όσοι: α) 
έχουν πτυχίο Νομικής Σχολής ημεδαπής ή αντιστοίχου 
Τμήματος ή Σχολής αλλοδαπού Α.Ε.Ι., του οποίου ο τίτ¬ 
λος έχει αναγνωριστεί από τον ΔΟΑΤΑΠ, σύμφωνα με τα 
οριζόμενα στο άρθρο 34, παρ. 7 του ν. 4485/2017, όπως 
τροποποιήθηκε και ισχύει με το άρθρο 101 παρ.5 του 
ν. 4547/2018 και β) έχουν πολύ καλή γνώση (επιπέδου 61 
και άνω) μίαςτουλάχιστον από τις εξής γλώσσες: αγγλική, 
γαλλική ή γερμανική. Με απόφαση της Σ.Ε., μπορούν να γί¬ 
νουν δεκτοί και πτυχιούχοι Ανωτάτων Σχολών σε συναφή 
προς το αντικείμενο της ειδίκευσης γνωστικά αντικείμενα. 

2. Για την εισαγωγή στο Π.Μ.Σ. της Νομικής Σχολής, 
απαιτείται η επιτυχής συμμετοχή σε αξιολόγηση, γραπτή 

ή προφορική, από τριμελή επιτροπή που συγκροτείται 
από τη Συνέλευση, έπειτα από πρόταση της Συντονιστι¬ 
κής Επιτροπής (Σ.Ε.)· Δικαίωμα συμμετοχής έχουν όσοι 
υποψήφιοι απέκτησαν το πτυχίο τους με βαθμό τουλά¬ 
χιστον «Λίαν Καλώς» ή συγκεντρώνουν βαθμό «Λίαν Κα¬ 
λώς» στα συναφή με τη δηλούμενη ειδίκευση μαθήματα 
ή είναι κάτοχοι μεταπτυχιακού τίτλου σε συναφές με τη 
δηλούμενη ειδίκευση γνωστικό αντικείμενο. 

3. Τα εξεταστέα αντικείμενα και η μορφή της αξιολό¬ 
γησης καθορίζονται ετησίως με απόφαση της Συνέλευ¬ 
σης, με εισήγηση της ΣΕ του Π.Μ.Σ. Η απόφαση αυτή 
λαμβάνεται το αργότερο μέχρι τα μέσα Ιουνίου κάθε 
έτους και δημοσιοποιείται στην ιστοσελίδα του ΠΜΣ. 
Περιγραφή των εξεταστέων αντικειμένων και της μορ¬ 
φής των εξετάσεων περιλαμβάνεται στην Προκήρυξη 
του Προγράμματος, κατά τα οριζόμενα στο άρθρο 8 παρ. 
1 του παρόντος. 

4. Σε περίπτωση που ο υποψήφιος δεν διαθέτει τίτ¬ 
λο επαρκούς γλωσσομάθειας για μία από τις γλώσσες 
της παραγράφου 1, μαζί με την αίτηση υποψηφιότητας 
υποβάλλει δήλωση σχετικά με τη γλώσσα στην οποία 
επιθυμεί να εξετασθεί. Η εξέταση αυτή διενεργείται από 
μέλος Δ.Ε.Π. της Σχολής, μετά τη διενέργεια των εισαγω¬ 
γικών εξετάσεων του άρθρου 8, επί νομικού κειμένου. 
Η βαθμολογία της ξένης γλώσσας καταχωρίζεται με τον 
τελικό χαρακτηρισμό «επιτυχώς» ή «ανεπιτυχώς» και όχι 
με αριθμητικό βαθμό. 

Άρθρο 6 

Αριθμός εισακτέων 

1. Ο αριθμός εισακτέων στο Π.Μ.Σ. δεν μπορεί να 
υπερβαίνει τους είκοσι πέντε (25) ανά ειδίκευση και 
καθορίζεται κατ' έτος με απόφαση της Συνέλευσης, με 
εισήγηση τηςΣ.Ε.. 

2. Με την ίδια απόφαση, μπορούν να γίνονται επιπρο- 
σθέτως δεκτοί έως τρεις (3) δικαστικοί λειτουργοί ανά 
ειδίκευση, επιλεγόμενοι με βάση το βαθμό πτυχίου, την 
τυχόν κατοχή μεταπτυχιακού τίτλου και προφορική συ¬ 
νέντευξη. 

3. Στην Προκήρυξη του Προγράμματος ανακοινώνεται 
ο ακριβής αριθμός εισακτέων και ο τρόπος εισαγωγής, 
κατά τα οριζόμενα στο άρθρο 8 παρ. 1 του παρόντος. 

Άρθρο 7 

Προκήρυξη - Υποβολή υποψηφιότητας 
1 .Το Π.Μ.Σ. προκηρύσσεται μέχρι το τέλος Μάίου κάθε 
έτους, με απόφαση της Συνέλευσης, έπειτα από εισή¬ 
γηση της Σ.Ε.. Στην Προκήρυξη περιλαμβάνονται, ανά 
ειδίκευση, τουλάχιστον: 

α) οι προϋποθέσεις συμμετοχής υποψηφίων στη δια¬ 
δικασία επιλογής 
β) ο αριθμός εισακτέων 

γ) τα δικαιολογητικά που πρέπει να υποβληθούν και 
η προθεσμία υποβολής 
δ) η διαδικασία και τα κριτήρια επιλογής 
ε) η ημερομηνία των εξετάσεων. 

2. Κάθε υποψήφιος μπορεί να υποβάλει κατ' έτος αί¬ 
τηση υποψηφιότητας σε δύο -κατ'ανώτατο όριο- ειδι¬ 
κεύσεις, είτε του ίδιου, είτε διαφορετικών Π.Μ.Σ., αλλά, 


εφόσον επιτύχει και στις δύο, μπορεί να εγγράφει μόνο 
στην ειδίκευση που έχει δηλώσει ωςπρώτη επιλογή.Το 
έντυπο της «αίτησης υποψηφιότητας» είναι αναρτημένο 
στην ιστοσελίδα του ΠΜΣ. 

3. Η αίτηση κατατίθεται στη Γραμματεία της Σχολής 
(Τμήμα Μεταπτυχιακών Σπουδών), συνοδευόμενη από 
όλα τα απαραίτητα δικαιολογητικά, εντός της προθεσμί¬ 
ας που ορίζεται στην Προκήρυξη. 

Άρθρο 8 

Διαδικασία επιλογής και εγγραφή επιτυχόντων 

1. Η αξιολόγηση διενεργείται εντός των δύο πρώτων 
εβδομάδων του μηνός Σεπτεμβρίου. Μετά το πέρας της, 
οι συμμετέχοντες κατατάσσονται με βάση τη σειρά της 
βαθμολογίας τους, η οποία αποτυπώνεται με ακέραιο 
αριθμό και μέχρι δύο δεκαδικά ψηφία. Η οριστική σειρά 
επιτυχίας καταρτίζεται από τη Σ.Ε. μετά την ολοκλήρωση 
και των εξετάσεων ξένης γλώσσας και εγκρίνεται από τη 
Συνέλευση της Σχολής. 

2. Επιτυχών θεωρείται ο υποψήφιος που έχει λάβει 
προβιβάσιμο βαθμό (5 και άνω). Σε περίπτωση εξέτασης 
υποψηφίων σε περισσότερα του ενός γνωστικά αντικεί¬ 
μενα, επιτυχών θεωρείται ο υποψήφιος που έχει λάβει 
προβιβάσιμο βαθμό σε κάθε ένα από αυτά. 

3. Αν ο αριθμός επιτυχόντων σε μία ειδίκευση είναι 
μικρότερος από τον προβλεπόμενο στην ετήσια προ¬ 
κήρυξη του Π.Μ.Σ, εγγράφονται όλοι οι επιτυχόντες στις 
εξετάσεις υποψήφιοι. Αν ο αριθμός των επιτυχόντων στις 
εισαγωγικές εξετάσεις είναι μεγαλύτερος από τον προ¬ 
βλεπόμενο αριθμό εισακτέων, οι υποψήφιοι επιλέγο¬ 
νται με σειρά κατάταξης. Αν υπάρχουν ισοβαθμούντες 
με τον τελευταίο, εγγράφονται όλοι οι ισοβαθμούντες. 
Αν ο αριθμός των επιτυχόντων υπολείπεται των οκτώ 
(8), το Πρόγραμμα ή η επί μέρους ειδίκευση δύναται να 
μην προσφερθεί, μετά από εισήγηση της ΣΕ και απόφαση 
της Συνέλευσης. 

4.0 πίνακας κατάταξης περιλαμβάνει εκτός από τους 
επιλεγόμενους μεταπτυχιακούς φοιτητές και κατάλογο 
επιλαχόντων κατά σειρά επιτυχίας. Τυχόν κενές θέσεις 
καλύπτονται από επιλαχόντες εντός δέκα ημερών από 
τη λήξη της προθεσμίας εγγραφής. 

5. Οι εγγραφές των μεταπτυχιακών φοιτητών αρχίζουν 
την επόμενη μέρα από τη συνεδρίαση της Συνέλευσης 
στην οποία επικυρώνεται ο πίνακας των επιτυχόντων. 
Η προθεσμία για τις εγγραφές είναι δεκαπέντε (15) ημέ¬ 
ρες. Εντός της προθεσμίας αυτής, οι μεταπτυχιακοί φοι¬ 
τητές υποχρεούνται να δηλώνουν τα μαθήματα επιλογής 
τους για το πρώτο εξάμηνο. Τα μαθήματα επιλογής για 
το δεύτερο εξάμηνο δηλώνονται τη δεύτερη εβδομάδα 
μετά την έναρξη των μαθημάτων του εξαμήνου αυτού. 

6. Οι πίνακες των επιτυχόντων στο Πρόγραμμα και ανά 
ειδίκευση και οι πίνακες των τελικώς εγγεγραμμένων 
μεταπτυχιακών φοιτητών καταχωρίζονται στο Μητρώο 
του άρθ. 15 και αναρτώνται στην ιστοσελίδα του ΠΜΣ. 

Άρθρο 9 

Διδασκαλία και μέθοδοι αξιολόγησης 

1. Η διδασκαλία τόσο των υποχρεωτικών μαθημάτων 
όσο και των μαθημάτων επιλογής συνίσταται στην εις 

βάθος επεξεργασία ειδικών θεμάτων της ειδίκευσης και 
την ανάδειξη σύγχρονων τάσεων και προβληματισμών, 
με ανάπτυξη από το διδάσκοντα, με εκπόνηση εργα¬ 
σιών, με διαλέξεις από προσκεκλημένους ομιλητές ή 
με οποιαδήποτε άλλη μέθοδο που, κατά την κρίση του 
διδάσκοντος, μπορεί να συμβάλλει στην επιστημονική 
έρευνα και κατάρτιση του φοιτητή. Η διδασκαλία μπο¬ 
ρεί να περιλαμβάνει ενδιάμεσες ασκήσεις, επισκέψεις 
σε ρυθμιστικούς ή άλλους φορείς και εικονικές δίκες. 
Μπορεί επίσης να οργανωθεί σε σεμιναριακές ενότη¬ 
τες, με διαφορετικούς εισηγητές υπό την επίβλεψη του 
οριζόμενου στο πρόγραμμα διδάσκοντος. 

2.0 αριθμός των απουσιών ανά μάθημα δεν μπορεί να 
υπερβαίνει τις τρεις (3), εκ των οποίων οι δύο (2) αδικαιο¬ 
λόγητες. Με την επιφύλαξη του άρθρου 11, η υπέρβαση 
του ως άνω αριθμού απουσιών σε ένα ή περισσότερα 
μαθήματα, υποχρεωτικά ή επιλογής, συνεπάγεται δια¬ 
γραφή από το Π.Μ.Σ., με απόφαση της Συνέλευσης, μετά 
από εισήγηση της Σ.Ε.. 

3. Στο πέρας του πρώτου και δεύτερου εξαμήνου 
διενεργούνται γραπτές ή προφορικές εξετάσεις, κατ' 
επιλογή του διδάσκοντος. Ο εξεταστής συνεκτιμά τις 
εισηγήσεις, ερευνητικές εργασίες, ασκήσεις ή άλλες 
μορφές συμμετοχής των φοιτητών κατά τη διάρκεια 
της διδασκαλίας. 

4. Οι εξεταστικές περίοδοι είναι δύο για κάθε μάθημα. 
Η πρώτη αρχίζει την πρώτη εργάσιμη ημέρα της εβδομά¬ 
δας που ακολουθεί τη λήξη των μαθημάτων κάθε εξαμή¬ 
νου και διαρκεί δύο εβδομάδες και η δεύτερη λαμβάνει 
χώρα εντός του μηνάς Σεπτεμβρίου και διαρκεί επίσης 
δύο εβδομάδες. Στη δεύτερη περίοδο προσέρχεται ο 
φοιτητής που απέτυχε ή δεν προσήλθε σε ένα ή περισ¬ 
σότερα μαθήματα του πρώτου ή δεύτερου εξαμήνου, 
καθώς και ο φοιτητής που επιθυμεί αναβαθμολόγηση. Αν 
αποτύχει σε κάποιο μάθημα στην περίοδο του Σεπτεμ¬ 
βρίου, θα εξετάζεται από τριμελή επιτροπή μελών ΔΕΠ 
της Σχολής, οι οποίοι έχουν το ίδιο ή συναφές γνωστι¬ 
κό αντικείμενο με το μάθημα και ορίζονται από τη Σ.Ε. 
Αν αποτύχει και πάλι διαγράφεται από το Μητρώο του 
άρθ. 15 με απόφαση της Συνέλευσης έπειτα από εισή¬ 
γηση της Σ.Ε. 

5. Ο φοιτητής επιλέγει θέμα διπλωματικής εργασίας 
κατά τη διάρκεια του πρώτου ή του δευτέρου εξαμήνου, 
το οποίο σχετίζεται με γνωστικό αντικείμενο που διδά¬ 
σκεται στο πλαίσιο του Π.Μ.Σ., με τη σύμφωνη γνώμη 
του διδάσκοντος που έχει την ευθύνη της επίβλεψης. 
Το θέμα της διπλωματικής καταχωρίζεται ηλεκτρονικά 
στη μερίδα του φοιτητή και στο Μητρώο του άρθ. 15. 

6. Η διπλωματική εργασία πρέπει να εκπονηθεί από 
τον υποβάλλοντα αυτήν φοιτητή και να αποτελεί προ¬ 
ϊόν πρωτότυπης επιστημονικής έρευνας. Για το σκοπό 
αυτό, οι μεταπτυχιακοί φοιτητές υπογράφουν δήλωση 
περί μη προσβολής πνευματικής ιδιοκτησίας, η οποία 
προσαρτάται σε όλες τις υποβαλλόμενες διπλωματικές 
εργασίες. Η διπλωματική εργασία συγγράφεται στην 
ελληνική γλώσσα, εκτός αν εκπονείται στο πλαίσιο ειδί¬ 
κευσης που διδάσκεται σε ξένη γλώσσα ή δοθεί σχετική 
άδεια από τον επιβλέποντα Καθηγητή. Το έντυπο της 
«δήλωσης περί μη προσβολής πνευματικής ιδιοκτησίας» 
έχει αναρτηθεί στην ιστοσελίδα του ΠΜΣ. 


7. Η διπλωματική εργασία υποβάλλεται προς κρίση 
εντός της οριζόμενης στην παρ. 5 του άρθ. 4 του παρό¬ 
ντος προθεσμίας και κατατίθεται σε έγχαρτη μορφή στη 
Γραμματεία του ΠΜΣ σε τέσσερα (4) αντίτυπα. Μαζί με τη 
διπλωματική εργασία ο υποψήφιος υποβάλλει «Δήλωση 
περί μη προσβολής πνευματικής ιδιοκτησίας». Η διπλω¬ 
ματική εργασία υποστηρίζεται ενώπιον επιτροπής που 
ορίζεται από τη Σ.Ε., εγκρίνεται από τη Συνέλευση και 
αποτελείται από τον επιβλέποντα και δύο (2) διδάσκο- 
ντεςτου Π.Μ.Σ. Αν η διπλωματική εργασία δεν υποβληθεί 
εμπρόθεσμα ή δεν κριθεί επιτυχής, δεν απονέμεται στο 
φοιτητή το Δ.Μ.Σ.. 

8. Εφόσον η διπλωματική εργασία εγκριθεί από την 
εξεταστική επιτροπή, αναρτάται υποχρεωτικά στον 
διαδικτυακό τόπο της Νομικής Σχολής και κατατίθεται 
ηλεκτρονικά στο Ψηφιακό Αποθετήριο «ΠΕΡΓΑΜΟΣ», 
σύμφωνα με τις αποφάσεις της Συγκλήτου του ΕΚΠΑ. 

Άρθρο 10 

Απόκτηση διπλώματος μεταπτυχιακών σπουδών - 

Πιστωτικές μονάδες 

1. Η φοίτηση στο εντατικό Π.Μ.Σ. «Δημόσιο Δίκαιο» της 
Νομικής Σχολής και η απόκτηση του Δ.Μ.Σ. αντιστοιχούν 
σε εβδομήντα πέντε (75) πιστωτικές μονάδες. Ειδικό¬ 
τερα, ο φόρτος εργασίας με τον οποίο επιβαρύνεται ο 
φοιτητής αποτιμάται σε δέκα (10) πιστωτικές μονάδες 
ανά μάθημα πρώτου και δεύτερου εξαμήνου. Η μετα¬ 
πτυχιακή διπλωματική εργασία αποτιμάται σε δεκαπέντε 
(15) πιστωτικές μονάδες. Με τα δεδομένα αυτά, το ΠΜΣ 
απεικονίζεται, σε επίπεδο πιστωτικών μονάδων, ως εξής: 

Το προγραμμάτων μαθημάτων ανά ακαδημαϊκό εξά¬ 
μηνο και ανά ειδίκευση διαμορφώνεται ως εξής: 


1. Ειδίκευση «Δημόσιο Δίκαιο» 


Α' ΕΞΑΜΗΝΟ 

Β' ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

ΕΈΤ5 

ΜΑΘΗΜΑΤΑ ΥΠΟΧΡΕΩΤΙΚΑ 

ΓΠ 

ί-Ί 

ϋη 

Συνταγματικό Δίκαιο 1 

10 

Συνταγματικό Δίκαιο II 

10 

Διοικητικό Δίκαιο 

10 

Διοικητικό Δικονομικό 

Δίκαιο 

10 



ΔΙΠΛΩΜΑΤΙΚΗ ΕΡΓΑΣΙΑ 

15 

ΜΑΘΗΜΑΤΑ ΕΠΙΛΟΓΗΣ 

Ένα μάθημα επιλογής 


ΜΑΘΗΜΑΤΑ ΕΠΙΛΟΓΗΣ 

Ένα μάθημα επιλογής 


Δημόσιο Δίκαιο 
και Οικονομική Ανάλυση 

10 

Διεθνές και Συνταγματικό 
Δίκαιο της Οικονομίας 

10 

Δημόσιες Επιχειρήσεις 

10 

Δημόσιες Συμβάσεις 

10 

Δίκαιο Ελληνικής 

Ιθαγένειας 

10 

Δίκαιο της ΟΝΕ και η 
εφαρμογή του στην 

Ελληνική έννομη τάξη 

10 

Ευρωπαϊκό και Συγκριτικό 
Δημόσιο Δίκαιο 

10 

Ιστορία πολιτικών ιδεών- 
19ος αι. Εμβάθυνση στο 
Γερμανικό ιδεαλισμό 

10 

Δίκαιο της Ενέργειας 

10 

Εθνική και ευρωπαϊκή προ¬ 
στασία των θεμελιωδών 
κοινωνικών δικαιωμάτων 

10 

Δίκαιο Ηλεκτρονικών 
Επικοινωνιών 

10 

Ευρωπαϊκό και Διεθνές 
Φορολογικό Δίκαιο 

10 

Μορφές διαλόγου των 
εθνικών με τα Ευρωπαϊκά 
Δικαστήρια 

10 

Δίκαιο Μέσων Μαζικής 
Ενημέρωσης 

10 

Ζητήματα ελληνικής πο¬ 
λιτικής και συνταγματικής 
ιστορίας και ιστορίας συ¬ 
νταγματικών θεσμών 

10 

Εναλλακτικές μορφές 
επίλυσης διαφορών 

10 

Η προστασία των θεμελι¬ 
ωδών δικαιωμάτων στην 
Ευρωπαϊκή Ένωση 

10 

Βιοηθική 

10 

Διεθνής προστασία των 
ανθρωπίνων δικαιωμάτων 

10 

Φιλοσοφία του Δημοσίου 
Δικαίου 

10 

Δημόσιο τραπεζικό δίκαιο- 
δημόσιο δίκαιο της κεφα¬ 
λαιαγοράς 

10 



ΣΥΝΟΛΟ 

30 

ΣΥΝΟΛΟ 

45 


2. Ειδίκευση «Εκκλησιαστικό Δίκαιο» 


Α' ΕΞΑΜΗΝΟ 

Β' ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

ΕΘ5 

ΜΑΘΗΜΑΤΑ ΥΠΟΧΡΕΩΤΙΚΑ 

ΓΠ 

ΓΤ 

ϋη 

Πηγές Εκκλησιαστικού 
Δικαίου 

10 

Διατοπικό Εκκλησιαστικό 
Δίκαιο 

10 

Διαπάλη νομιμότητας 
και κανονικότητας 

10 

Εκκλησιαστικό Δίκαιο και 
Δικαστηριακή Πρακτική 

10 

ΔΙΠΛΩΜΑΤΙΚΗ ΕΡΓΑΣΙΑ 

15 



ΜΑΘΗΜΑΤΑ ΕΠΙΛΟΓΗΣ 

Ένα μάθημα επιλογής 


ΜΑΘΗΜΑΤΑ ΕΠΙΛΟΓΗΣ 

Ένα μάθημα επιλογής 


Συνταγματικό Δίκαιο 1 

10 

Διοικητικό Δικονομικό Δί¬ 
καιο 

10 

Διοικητικό Δίκαιο 

10 

Συνταγματικό Δίκαιο II 

10 

Διεθνής προστασία των 
ανθρωπίνων δικαιωμάτων 

10 

Εθνική και ευρωπαϊκή προ¬ 
στασία των θεμελιωδών 
κοινωνικών δικαιωμάτων 

10 

Η προστασία των θεμελι¬ 
ωδών δικαιωμάτων στην 
Ευρωπαϊκή Ένωση 

10 

Φιλοσοφία του Δημοσίου 
Δικαίου 

10 

θέματα Ιδιωτικού / 
Δημοσίου Δικαίου 
στην Ελληνική Αρχαιότητα 

10 

θέματα Ιδιωτικού / 
Δημοσίου Δικαίου στη 
μεταβυζαντινή περίοδο 
και στο Ελληνικό 
κράτος κατά το 190 αιώνα 

10 

θέματα Ιδιωτικού/Δημοσί¬ 
ου Δικαίου στη Ρώμη 

10 

θέματα Ιδιωτικού/Δημοσί- 
ου Δικαίου στο Βυζάντιο 

10 

θέματα Κοινωνιολογίας 
του Δικαίου 

10 

Δίκαιο και Τέχνη 

10 

Κοινωνική θεωρία: Δίκαιο 
και εφαρμογές 

10 

Ερευνητική μεθοδολογία 
της κοινωνιολογίας 
του δικαίου 

10 

Μορφές διαλόγου των 
εθνικών με τα Ευρωπαϊκά 
Δικαστήρια 

10 

Κοινωνία της Πληροφορίας 
και Δίκαιο 

10 

ΣΥΝΟΛΟ 

30 

ΣΥΝΟΛΟ 

45 


Τα υποχρεωτικά μαθήματα και τα μαθήματα επιλογής 
διδάσκονται 2 ώρες εβδομαδιαίως, με το περιεχόμενο 
που εξειδικεύεται στο Πρόγραμμα Σπουδών, όπως αυτό 
έχει αναρτηθεί στην ιστοσελίδα του ΠΜΣ. 

2. Η βαθμολογική κλίμακα για όλα τα μαθήματα και τη 
διπλωματική εργασία, ορίζεται από το μηδέν (0) έως το 
δέκα (10). Θεωρείται ότι πέτυχε ο φοιτητής που έλαβε βαθ¬ 
μό πέντε (5) και άνω. Για τον υπολογισμό του βαθμού του 
μεταπτυχιακού διπλώματος πολλαπλασιάζεται ο βαθμός 
του κάθε μαθήματος και της διπλωματικής εργασίας με 
τον αντίστοιχο αριθμό πιστωτικών μονάδων και το άθροι¬ 
σμα των επιμέρους γινομένων διαιρείται με τον συνολικό 
αριθμό πιστωτικών μονάδων που απαιτούνται για τη λήψη 
του Δ.Μ.Σ. Ο βαθμός υπολογίζεται με ακρίβεια δεύτερου 
δεκαδικού ψηφίου. Στο μεταπτυχιακό δίπλωμα αναγράφε¬ 
ται «καλώς» [για τους φοιτητές που έχουν μέσο όρο βαθ¬ 
μολογίας μικρότερο από έξι και μισό (6,5)] «λίαν καλώς» 
[για τους φοιτητές που έχουν μέσο όρο βαθμολογίας με¬ 
γαλύτερο ή ίσο του έξι και μισό (6,5) αλλά μικρότερο από 
οκτώ και μισό (8,5)] και «άριστα» [για τους φοιτητές που 
έχουν μέσο όρο βαθμολογίας οκτώ και μισό (8,5) και άνω]. 

3. Αναγνώριση μαθημάτων δεν είναι δυνατή στο πλαίσιο 
των Π.Μ.Σ.. Σε περίπτωση που ο φοιτητής επιτύχει σε δεύ¬ 
τερη ειδίκευση του ίδιου ή διαφορετικού Π.Μ.Σ. οφείλει να 
παρακολουθήσει εκ νέου τα υποχρεωτικά μαθήματα που 
ταυτίζονται με αυτά της προηγούμενης ειδίκευσης στην 
οποία έχει φοιτήσει. Οφείλει επίσης να παρακολουθήσει 
μαθήματα επιλογής διαφορετικά από αυτά που είχε παρα¬ 
κολουθήσει στο πλαίσιο της πρώτης ειδίκευσης. 

Άρθρο 11 

Αναστολή - μη ολοκλήρωση φοίτησης 

1. Η αναστολή φοίτησης είναι δυνατή μόνο για σοβα¬ 
ρούς λόγους υγείας ή άλλους λόγους ανωτέρας βίας και 
χορηγείται έπειτα από αιτιολογημένη αίτηση του φοιτητή. 

2. Η φοίτηση αναστέλλεται με απόφαση της Συνέλευ¬ 
σης, ύστερα από γνώμη της Σ.Ε. και δεν επιτρέπεται να 
υπερβαίνει συνολικά το ένα έτος. 

3. Μετά τη λήξη της αναστολής, ο μεταπτυχιακός φοι¬ 
τητής υποχρεούται να παρακολουθήσει το εξάμηνο ή 
τα εξάμηνα στα οποία δεν έχει ακόμη ολοκληρώσει τη 
φοίτησή του, καταβάλλοντας το συνολικό ή το υπολει- 
πόμενο τέλος συμμετοχής. Σε περίπτωση παραίτησης ή 
διαγραφής του μεταπτυχιακού φοιτητή, το τέλος συμμε¬ 
τοχής δεν επιστρέφεται. 

4. Εάν μετά την πάροδο του έτους αναστολής δεν επα- 
νέλθει ο φοιτητής διαγράφεται από το Π.Μ.Σ. 

5. Σε περίπτωση τροποποίησης ή αναθεώρησης του 
Προγράμματος ή της ειδίκευσης στην οποία φοιτά ο φοι¬ 
τητής, ο τελευταίος θα εντάσσεται στο νέο Πρόγραμμα ή 
ειδίκευση με την υποχρέωση πλήρους φοίτησης, χωρίς 
δικαίωμα αναγνώρισης μαθημάτων. 

6. Το τέλος συμμετοχής δεν επιστρέφεται εάν ο φοιτη¬ 
τής δεν ολοκληρώσει τη φοίτηση, λόγω μη αναγνώρισης 
του τίτλου σπουδών πρώτου κύκλου του ιδρύματος της 
αλλοδαπής. 

Άρθρο 12 

Συνδρομή φοιτητών - έπαινοι - τέλος φοίτησης 

1. Οι μεταπτυχιακοί φοιτητές υποστηρίζουν την ερευ¬ 
νητική διαδικασία και την εν γένει λειτουργία του Π.Μ.Σ., 

με τη συμμετοχή τους σε ερευνητικά προγράμματα, την 
οργάνωση συνεδρίων και λοιπών επιστημονικών εκδη¬ 
λώσεων. 

2. Στον φοιτητή που αποκτά το δίπλωμα με τον μεγα¬ 
λύτερο βαθμό ανά ειδίκευση, εφόσον έχει λάβει βαθμό 
«Άριστα», η Νομική Σχολή χορηγεί «έπαινο αριστείας». 

3. Για τη φοίτηση στο Π.Μ.Σ. οι μεταπτυχιακοί φοιτητές 
καταβάλλουν τέλος φοίτησης, το οποίο έχει ανταποδο¬ 
τικό χαρακτήρα, υπό την έννοια ότι θα επιστρέφει στη 
φοιτητική κοινότητα με τη μορφή υποδομών, τεκμη¬ 
ρίωσης και δράσεων και σε καμία περίπτωση δεν θα 
αφορά αμοιβές του τακτικού προσωπικού. Το ύψος του 
τέλους φοίτησης για τη φοίτηση στο Π.Μ.Σ. καθορίζεται 
με απόφαση της Συνέλευσης μετά την εισήγηση της Σ.Ε. 
Η κατανομή του εισπραττόμενου γίνεται σύμφωνα με τις 
εκάστοτε ισχύουσες διατάξεις. Η πρώτη δόση του τέλους 
φοίτησης καταβάλλεται υποχρεωτικώς με την εγγραφή, 
ενώ η δεύτερη με τη δήλωση των μαθημάτων επιλογής 
του δευτέρου εξαμήνου. Σε περίπτωση μη καταβολής 
ολικώς ή μερικώς του τέλους φοίτησης, ο φοιτητής δεν 
έχει δικαίωμα παρακολούθησηςτου Προγράμματος και 
συμμετοχής στις εξετάσεις. 

4. Από την καταβολή του προβλεπόμενου στην παρ. 3 
τέλους φοίτησης, απαλλάσσονται οι φοιτητές του ΠΜΣ, 
οι οποίοι πληρούν τις οριζόμενες στο άρθρο 35, παρ. 2 
του ν. 4485/2017. 

Άρθρο 13 

Διδάσκοντες 

1. Οι υπεύθυνοι διδασκαλίας είναι μέλη ΔΕΠ της Νομι¬ 
κής Σχολής και ορίζονται κατ' έτος από τη Συνέλευσης 
της Σχολής, έπειτα από εισήγηση της οικείας Σ.Ε.. Τα 
ονόματα των διδασκόντων ανά μάθημα και ειδίκευση 
δημοσιεύονται και αναρτώνται κατ'έτος στον Οδηγό 
Σπουδών του Π.Μ.Σ. Μέλη ΕΔΙΠ, κάτοχοι διδακτορικού 
διπλώματος, δύνανται να αναλαμβάνουν τμήματα δι¬ 
δασκαλίας, απολύτως συναφή με την ειδίκευσή τους, 
επίσης έπειτα από εισήγηση της οικείας Σ.Ε. 

2. Τμήμα της διδασκαλίας μπορεί να ανατίθεται σε 
προσκεκλημένους Καθηγητές άλλων Σχολών ή άλλων 
Ιδρυμάτων της ημεδαπής ή της αλλοδαπής, σε ομότι¬ 
μους Καθηγητές της Νομικής Σχολής, σε διδάκτορες 
νομικής, σε ερευνητές αναγνωρισμένων ερευνητικών 
ιδρυμάτων καθώς και σε νομικούς ή εμπειρογνώμονες 
εγνωσμένου κύρους με εξειδικευμένες γνώσεις ή σχετική 
εμπειρία στο αντικείμενο της οικείας ειδίκευσης. Η ανά¬ 
θεση διδασκαλίας γίνεται με απόφαση της Συνέλευσης, 
με εισήγηση του Διευθυντή του Π.Μ.Σ. και τη γνώμη της 
Σ.Ε. Οι ανωτέρω διδάσκοντες, με εξαίρεση τους Ομό¬ 
τιμους Καθηγητές της Νομικής Σχολής, δεν μπορεί να 
υπερβαίνουν το 20% των διδασκόντων του ΠΜΣ. 

3. Η επίβλεψη διπλωματικών εργασιών και η βαθμο¬ 
λόγηση των μεταπτυχιακών φοιτητών διενεργείται από 
εν ενεργεία μέλη Δ.Ε.Π. της Νομικής Σχολής. 

Άρθρο 14 

Διοικητική υποστήριξη - Μητρώο Π.Μ.Σ. 

1. Στη Γραμματεία της Νομικής Σχολής λειτουργεί 
Γραμματεία Μεταπτυχιακών Σπουδών, στην οποία κα¬ 


τατίθενται όλες οι αιτήσεις και δηλώσεις που αφορούν 
το Π.Μ.Σ. Η Γραμματεία Μεταπτυχιακών Σπουδών είναι 
επίσης υπεύθυνη για τη λειτουργία του Μητρώου Π.Μ.Σ. 

2. Στο Μητρώο Π.Μ.Σ. αναρτώνται τα ονόματα των 
εισακτέων ανά έτος και ανά ειδίκευση, τα ονόματα των 
αποφοίτων του Π.Μ.Σ. ανά έτος και ανά ειδίκευση και οι 
τίτλοι των διπλωματικών εργασιών που έχουν εκπονηθεί. 

Άρθρο 15 

Υλικοτεχνική υποδομή 

Για τη διεξαγωγή του Π.Μ.Σ. χρησιμοποιείται η υλικοτε¬ 
χνική υποδομή της Νομικής Σχολής και ιδίως οι αίθουσες 
διδασκαλίας, η αίθουσα πολυμέσων, η Βιβλιοθήκη, οι 
χώροι συνεργασίας διδασκόντων-διδασκομένων, καθώς 
και τα γραφεία διδασκόντων. 

Άρθρο 16 

Κόστος λειτουργίας-πηγές χρηματοδότησης 

Ι.Το κόστος λειτουργίας του Π.Μ.Σ. θα καλύπτεται από 
τα δίδακτρα και άλλες πηγές, όπως ερευνητικά προγράμ¬ 
ματα, δωρεές, επιχορηγήσεις κ.λπ. 

2. Η κατανομή των εσόδων Π.Μ.Σ. ανά είδος δαπάνης 
εξειδικεύεται στον Προϋπολογισμό του Προγράμματος. 

Άρθρο 17 

Τροποποίηση προγράμματος 

Ι.Το Π.Μ.Σ. δύναται να τροποποιείται στο τέλος κάθε 
έτους κατά τις ισχύουσες διατάξεις, ύστερα από αξιο¬ 
λόγηση κατά τα οριζόμενα στην παράγραφο 2 του πα¬ 
ρόντος άρθρου. 

2. Στο τέλος κάθε έτους μεταπτυχιακών σπουδών, η 
Σ.Ε. καταρτίζεΓΕκθεση Αξιολόγησηςτου Προγράμματος 
ανά ειδίκευση, την οποία υποβάλλει στη Συνέλευση και 
εισηγείται, εάν κριθεί αναγκαίο, την αναθεώρηση επί 
μέρους πτυχών του περιεχομένου του προγράμματος 
σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 5390 _ (2) 

Ένταξη μέλους Ε.Τ.Ε.Π. σε αντίστοιχη θέση της 
κατηγορίας Ε.ΔΙ.Π. του Τμήματος Πολιτικών Μη¬ 
χανικών Τ.Ε. και Μηχανικών Τοπογραφίας και 
ΓεωπληροφορικήςΤ.Ε. του Τ.Ε.Ι. Κεντρικής Μα¬ 
κεδονίας. 

Ο ΠΡΥΤΑΝΗΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1Τις διατάξεις των άρθρων 29 και 79 του ν. 4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων» (ΦΕΚ 195, τ.Α'/06-09-2011). 

2. Τις διατάξεις του άρθρου 68 παράγραφος 3 (Ειδικές 
κατηγορίες διδακτικού και εργαστηριακού προσωπικού 
των ΑΕΙ) περίπτωση 2 του ν. 4235/2014 (ΦΕΚ 32, τ.Α'/ 
11-02-2014). 

3. Τις διατάξεις του άρθρου 55 (Προσωπικό Ανώτα¬ 
των Εκπαιδευτικών Ιδρυμάτων) παράγραφος 1 και 2 του 
ν. 4264/2014 (ΦΕΚ 118, τ.Α715-05-2014). 

4. Την αριθμ. 132/15/02-04-2015 απόφαση της Συνέ¬ 
λευσης του Τ.Ε.Ι. Κεντρικής Μακεδονίας με θέμα «Διαδι¬ 
κασία προκήρυξης θέσεων και επιλογής μελών Ε.ΔΙ.Π. και 
Ε.Τ.Ε.Π. και περιοδικής αξιολόγησης τους - Μετατροπή 
θέσεων Ε.Τ.Ε.Π. σε θέσεις Ε.ΔΙ.Π.». 

5. Τις διατάξεις του άρθρου 27 (Ρύθμιση θεμάτων Εκ¬ 
παιδευτικού, Διδακτικού, Εργαστηριακού και Τεχνικού 
Προσωπικού ειδικών κατηγοριών των Πανεπιστημίων 
και των Τ.Ε.Ι.) του ν. 4386/2016 (ΦΕΚ 83, τ.ΑΥ11 -05-2016). 

δ.Την αριθμ. 2096507Ζ1/30-11-2017 υπουργική από¬ 
φαση (ΦΕΚ 642/τ.ΥΟΔΔ /4-12-2017) με την οποία δια¬ 
πιστώνεται η εκλογή του Καθηγητή πρώτης βαθμίδας 
Χασάπη Δημητρίου του Δημητρίου ως Πρύτανη τουΤΕΙ 
Κεντρικής Μακεδονίας με θητεία τεσσάρων ετών, από 
01-12-2017 έως 30-11-2021. 

7. Την με αριθμό πρωτ. 179/12-06-2018 αίτηση έντα¬ 
ξης στην κατηγορία Ε.ΔΙ.Π. του μόνιμο μέλους Ε.Τ.Ε.Π. 
Πανταζή Ηλία, που είναι κάτοχος μεταπτυχιακού διπλώ¬ 
ματος με γνωστικό αντικείμενο που θεραπεύει το Τμήμα 
Πολιτικών ΜηχανικώνΤ.Ε. και ΜηχανικώνΤοπογραφίας 
και ΓεωπληροφορικήςΤ.Ε., 

δ.Την αριθμ. 8/28-06-2018 απόφαση της Κοσμητείας 
της Σχολής Τεχνολογικών Εφαρμογών σχετική με τον 
ορισμό της τριμελούς εισηγητικής επιτροπής. 

9. Την αριθμ. 192/02-07-2018 (ΑΔΑ:7Ζ1 Α469143-9Α1) 
απόφαση του Κοσμήτορα της Σχολής Τεχνολογικών 
Εφαρμογών περί ορισμού Τριμελούς Εισηγητικής Επι¬ 
τροπή για την ένταξη του Πανταζή Ηλία μόνιμου μέλους 
Ε.Τ.Ε.Π. κατόχου μεταπτυχιακού διπλώματος με γνωστικό 
αντικείμενο συναφές με τα γνωστικά αντικείμενα που 
θεραπεύει τοΤμήμα Πολιτικών Μηχανικών Τ.Ε. και Μηχα- 
νικώνΤοπογραφίας και ΓεωπληροφορικήςΤ.Ε., στην κατη¬ 
γορία Εργαστηριακού Διδακτικού Προσωπικού (Ε.ΔΙ.Π.). 

10. Την από 20-7-2018 εισηγητική έκθεση της Τριμε¬ 
λούς Εισηγητικής Επιτροπής περί ένταξης του Πανταζή 
Ηλία στην κατηγορία Εργαστηριακού Διδακτικού Προ¬ 
σωπικού (Ε.ΔΙ.Π). 

11. Την αριθμ. 21 /07-11 -2018 απόφαση της Συνέλευ¬ 
σης του Τμήματος Πολιτικών Μηχανικών Τ.Ε. και Μηχα¬ 
νικών Τοπογραφίας και ΓεωπληροφορικήςΤ.Ε. με θέμα 
«Καθορισμός γνωστικού αντικειμένου και τεκμηρίωση 
αναγκαιότητας για την μετατροπή της θέσης Ε.Τ.Ε.Π., που 
κατέχει ο Πανταζής Ηλίας, σε θέση Ε.ΔΙ.Π», 


12. Την αριθμ. 5/15-11 -2018 απόφαση της Κοσμητείας 
της Σχολής Τεχνολογικών Εφαρμογών όπου ομόφωνα 
αποφάσισε την ένταξη του Πανταζή Ηλία μέλους Ε.Τ.Ε.Π. 
τουΤμήματος Πολιτικών Μηχανικών Τ.Ε. και Μηχανικών 
Τοπογραφίας και ΓεωπληροφορικήςΤ.Ε. στην κατηγορία 
Εργαστηριακού Διδακτικού Προσωπικού (Ε.ΔΙ.Π.) διότι 
διαθέτει τα απαιτούμενα από το νόμο προσόντα. 

13. Το γεγονός ότι με την πράξη αυτή δεν προκύπτει 
μισθολογική και βαθμολογική διαφορά και δεν προκα- 
λείται δαπάνη σε βάρος του τακτικού προϋπολογισμού 
διαπιστώνουμε: 

Την ένταξη του Πανταζή Ηλία του Σωτηρίου, που υπη¬ 
ρετεί σε οργανική θέση μόνιμου μέλους Ειδικού Τεχνικού 
Εργαστηριακού Προσωπικού (Ε.Τ.Ε.Π.)τουΤμήματος Πο¬ 
λιτικών Μηχανικών Τ.Ε. και ΜηχανικώνΤοπογραφίας και 
ΓεωπληροφορικήςΤ.Ε. της Σχολής Τεχνολογικών Εφαρ¬ 
μογών του Τ.Ε.Ι. Κεντρικής Μακεδονίας, στην κατηγορία 
του Εργαστηριακού Διδακτικού Προσωπικού (Ε.ΔΙ.Π.) 
με γνωστικό αντικείμενο «Βιομηχανικά Ηλεκτρονικά και 
Τεχνολογίες Δικτύων Η/Υ». 

Η οργανική θέση της κατηγορίαςτου Ειδικού Τεχνικού 
Εργαστηριακού Προσωπικού (ΕΤΕΠ) στην οποία υπηρε¬ 
τεί ο προαναφερόμενος μετατρέπεται αυτοδίκαια με την 
ολοκλήρωση της διαδικασίας ένταξής του, σε αντίστοιχη 
θέση μέλους της κατηγορίαςτου Εργαστηριακού Διδα¬ 
κτικού Προσωπικού (Ε.ΔΙ.Π.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Νοεμβρίου 2018 
Ο Πρύτανης 
ΔΗΜΗΤΡΙΟΣ ΧΑΣΑΠΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 1938/01-08-2018 πράξη του Πρύτανη του Τε¬ 
χνολογικού Εκπαιδευτικού Ιδρύματος Ανατολικής 
Μακεδονίας και Θράκης, που δημοσιεύθηκε στο ΦΕΚ 
4020/17.09.2018/τ.Β', στη σελίδα 50224, στην Α' στήλη, 
στον προτελευταίο στίχο, διορθώνεται: 

Το εσφαλμένο: «Μ.Κ. 11», 
στο ορθό: «Μ.Κ. 10». 

(Από το Τεχνολογικό Εκπαιδευτικό Ιδρυμα 
Ανατολικής Μακεδονίας και Θράκης) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1 . ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.915 την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2 . ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























